Treprikkhopper er middels liten edderkopp, hunnen er mellom 6 og 6,5 millimeter lang, mens hannen er noe mindre, mellom 4 og 5 millimeter lang. Kroppen er todelt i en bakkropp (abdomen) og en forkropp (prosoma eller cephalothorax). Hodet har åtte øyne, to uvanlig store midt foran, og to litt mindre på hver side. De resterende fire øynene er plassert på siden av hodet. Hoppeedderkoppene skiller seg ut ved at de har evnen til i en viss grad å fokusere blikket.